Sepp Herberger

Josef «Sepp» Herberger (1897–1977) var en tysk fotballspiller og -trener. 

Som spiller var han aktiv for SV Waldhof, VfR Mannheim og Tennis Borussia Berlin. Han spilte tre landskamper for Tyskland. Herberger ble berømt som tysk riks- henholdsvis forbundstrener for  i perioden 1936 til 1964. Høydepunktet i hans karrière var seieren i verdensmesterskapet i 1954. Sluttspillet er gått inn i den tyske fotballhistorien som Wunder von Bern (underet i Bern).

Herberger meldte seg inn i NSDAP i 1933. Dette kom opp og ble gjenstand for en del kritikk da han i 2008 ble nominert for Hall of Fame des deutschen Sports. Noen år tidligere var det også blitt kjent at han hadde deltatt i en propagandafilm (Das grosse Spiel, fra 1942) for nazistene. Den tyske forskeren og historikeren Niels Havemann konkluderte med at Herberger ikke var blitt medlem av nazipartiet på grunn av overbevisning, men mest sannsynlig, slik mange andre innen tysk idrett, på bakgrunn av ambisjoner og opportunisme.

Referanser

Eksterne lenker 
 
 
 
 

Personer fra Mannheim
Tyske fotballspillere
Tyske fotballtrenere
Trenere i Fotball-VM 1938
Trenere i Fotball-VM 1954
Trenere i Fotball-VM 1958
Trenere i Fotball-VM 1962
Fotballspillere for SV Waldhof Mannheim
Fotballspillere for VfR Mannheim
Fotballspillere for Tennis Borussia Berlin
Fotballtrenere for Tennis Borussia Berlin
Fotballtrenere for Eintracht Frankfurt
Trenere for Tysklands herrelandslag i fotball
Forbundsrepublikken Tysklands fortjenstorden
Medlemmer av NSDAP (innmeldt 1933–1945)